cyanic-selkie/wikianc huggingface dataset:
جان مینارڈ کینز
عملی زندگی
نومبر 1919ء میں اس کی دوسری کتاب امن کا معاشی نتیجہ (The Economic Consequences of the Peace) چھپی۔ اس میں اس نے بتایا کہ جرمنی پر اتنا زیادہ تاوان جنگ (132 ارب سونے کے مارک) عائید کیا گیا ہے کہ اس کے دور رس نتائج خود اتحادی ممالک کے لیے بڑے نقصان دہ ہوں گے۔ جرمنی سے اتنے زیادہ تاوان کا مطالبہ بے وقوفی ہو گی۔ اس کی کتاب نے جلد ہی بہت شہرت حاصل کر لی۔ جرمنی اس وقت تک تاوان جنگ ادا کرنے کے قابل نہیں ہو سکتا تھا جب تک کہ اس کا بنایا ہوا سامان دوسرے یورپی ممالک نہ خریدیں۔ لیکن دوسرے یورپی ممالک اگر جرمن اشیاء خریدنا شروع کرتے تو ان کی اپنی صنعتیں کمزور پڑ جاتیں۔ دوسرا طریقہ بس یہ ممکن تھا کہ جرمنی امریکا سے قرض لے کر برطانیہ اور فرانس کو ادا کرے جو اُسی رقم سے پھر امریکا کا قرض اتاریں۔ غالباً امریکا کا سوچا سمجھا منصوبہ بھی یہی تھا۔ لیکن 1930ء کے گریٹ ڈپریشن کے بعد جرمنی کو امریکی قرضے حاصل کرنے میں شدید دشواری ہونے لگی اور 1931ء میں جرمنی قسطیں ادا کرنے کے قابل نہ رہا۔ اس کے نتیجے میں فرانس بھی برطانیہ کا نادہندہ ہو گیا۔ اور پھر 18 مہینوں بعد کینز کے مشورے پر 1934ء میں برطانیہ بھی امریکا کے 4 ارب ڈالر کا نادہندہ ہو گیا۔ اس طرح دوسری جنگ عظیم کا بیج بو دیا گیا۔ کینز کی پیشنگوئی درست ثابت ہوئی اور کینز کی شہرت میں بڑا اضافہ ہوا۔ 1923ء میں کینز کی اگلی کتاب زرمبادلہ کی اصلاح کا راستہ (Tract on Monetary Reform) تھی۔ پہلی جنگ عظیم سے پہلے کینز گولڈ اسٹینڈرڈ کا کٹر حامی تھا۔ لیکن جنگ کے بعد اس کتاب میں اس نے گولڈ اسٹینڈرڈ کی مخالفت شروع کر دی۔ یوں لگتا ہے کہ اب کینز کاغذی کرنسی چھاپنے والے مرکزی بینکاروں کے زیر اثر آ چکا تھا۔ کینز کا کہنا تھا کہ ماضی میں گولڈ اسٹینڈرڈ اس لیے کامیاب ہوا تھا کیونکہ سونے کی پیداوار بھی بڑھی تھی۔ اور اب پہلے کی طرح لوگ کاغذی کرنسی پر شک نہیں کرتے۔ جبکہ حقیقت یہ تھی کہ پہلے ہارڈ کرنسی کی مقدار کاغذی کرنسی سے بہت زیادہ تھی اور اس وجہ سے گولڈ اسٹینڈرڈ بظاہر کامیاب رہا تھا۔ ہر پونزی اسکیم شروع میں کامیاب رہتی ہے اور بعد میں کرائسس کا شکار ہو جاتی ہے۔ اس وقت کئی ممالک کی کرنسیاں انہدام کے نزدیک تھیں اور حکومتیں گولڈ اسٹینڈرڈ ترک کر رہی تھیں۔ چونکہ امریکا کی معیشت بہت مضبوط تھی اور جنگ سے اسے نقصان کی بجائے فائدہ ہوا تھا اس لیے امریکا 1920ء کی دہائی میں بھی گولڈ اسٹینڈرڈ برقرار رکھنے میں کامیاب رہا۔ تصغیر|1920ء میں کینز اپنی ہونے والی بیوی کے ساتھ۔
1922ء کے آخر میں کینز نے شرح تبادلہ میں آنے والی تبدیلیوں کا درست اندازہ کر کے 1یک لاکھ بیس ہزار ڈالر کمائے۔ اسی زمانے میں اسے ایک شادی شدہ روسی بیلے رقاصہ لیڈیا لوپوکووا (Lydia Lopokova) سے عشق ہو گیا۔ اس سے پہلے کینز کی شہرت ہم جنس پرست (gay) کی رہی تھی۔ 1925 میں، جب لیڈیا اپنے پہلے شوہر سے طلاق حاصل کرنے میں کامیاب ہو گئی تو کینزاور لیڈیا کی شادی ہو گئی جو کینز کی وفات تک قائم رہی۔ 1924ء میں کینز ونسٹن چرچل سے ملا اور اسے قائل کرنے کی کوشش کی کہ دوبارہ گولڈ اسٹینڈرڈ نہ اپنائے لیکن ناکام رہا۔ 1925ء میں چرچل نے گولڈ ایکسچینج اسٹینڈرڈ اپنا لیا مگر یہ 6 سال بھی نہ چل سکا۔ اگرچہ باقی دنیا میں گریٹ ڈپریشن 1929ء میں آیا لیکن برطانیہ میں 1926ء سے ہی معیشت زوال پزیر ہو چکی تھی جو چرچل کی غلط پالیسی کی وجہ سے تھی کینز نے 1927ء میں پیشنگوئی کی تھی کہ اب اسٹاک مارکیٹ میں کوئی بڑا کریش نہیں ہو گا۔ "We will not have any more crashes in our time." لیکن 1929ء میں اسٹاک مارکیٹ میں بدترین کریش ہوا۔ 1937ء میں اسٹاک مارکیٹیں دوبارہ ڈوب گئیں۔ اسی سال کینز کو پہلا دل کا دورہ پڑا۔ (اسی طرح فیڈرل ریزرو کی سابقہ چیرمین جینٹ یلن نے دسمبر 2020ء میں یقین دہانی کرائی ہے کہ ہمیں اپنی زندگی میں کوئی کرنسی کرائسس نہیں دیکھنا پڑے گا۔ لیکن ماہرین اقتصادیات اس سے بالکل متفق نہیں ہیں۔
)
جب دوسری جنگ عظیم شروع ہوئی اور کینز نے کئی مقالے لکھے کہ جنگ کے اخراجات کیسے پورے کیے جائیں تو چرچل نے اسے بھی اکنومک ایڈوائیزر مقرر کیا۔ اسے بینک آف انگلینڈ کا ڈائریکٹر بنایا گیا اور "لارڈ کینز آف ٹلٹن" کا خطاب بھی ملا۔ تصغیر|بائیں| 1946 میں جورجیا میں آئی ایم ایف کے افتتاح کے موقع پر کینز اور [[ہیری ڈکسٹر واہیٹ]]
دوسری جنگ عظیم کے آخری دنوں میں بریٹن اووڈز کا عالمی معاہدہ طے پایا جس میں کینز روح رواں تھا۔ اس کی کوششوں سے آئی ایم ایف وجود میں آیا جس نے تیسری دنیا کے ممالک کو کنگال اور انتہائی مقروض بنا دیا۔ کینز نے پوری کوشش کی کہ bancor نامی ایک عالمی کاغذی کرنسی تخلیق کی جائےمگر وہ مندوبین کو قائل نہ کر سکا اور ناکام رہا۔ آج کا ایس ڈی آر کینز کے bancor کی نزدیک ترین شکل ہے۔ 1946ء میں کینز دل کا دورہ پڑنے سے مر گیا۔ اس کی کوئی اولاد نہیں تھی۔
کینز کا ملٹیپلائر
اپنی کتاب The General Theory of Employment, Interest and Money (1936) میں کینز نے یہ تصور دیا کہ جب حکومت ایک ڈالر خرچ کرتی ہے تو جی ڈی پی میں ہونے والا اضافہ ایک ڈالر سے زیادہ کا ہوتا ہے کیونکہ ڈالر کی گردش کی رفتار بڑھ جاتی ہے۔ اس طرح خسارے کا بجٹ بھی ملکی ترقی کا باعث بن سکتا ہے۔ لیکن دوسرے ماہرین معاشیات سمجھتے ہیں کہ ایسا صرف اس وقت تک ممکن ہے جب تک ملکی قرضہ بہت زیادہ نہ ہو چکا ہو۔ جب قرضہ بہت بڑھ جائے تو ڈالر پر اعتماد گر جاتا ہے اور شرح سود بڑھانی پڑتی ہے۔ اس طرح قرض کا بوجھ اور بھی بڑھ جاتا ہے۔
کینز کے بیانات
اپنے جھوٹ کی تردید خود کینز نے ہی کی۔ آگے چل کر اسی کتاب میں کینز یہ بھی لکھتا ہے کہ
حقیقت یہ تھی کہ ہندوستان کی برطانوی حکومت چاہتی تھی کہ یہ سکہ عوام میں زیر گردش رہے اور اس کی آڑ میں کاغذی کرنسی کے رواج کو فروغ ملے جیسا کہ برطانیہ میں ہو چکا تھا۔ مگر ہندوستان میں عوام اس سکے کو بچت (hoarding) کرنے کے لیے استعمال کر رہے تھے۔ یہ برطانوی سونے کے ذخائر میں کمی لانے کا سبب بن رہا تھا اس لیے حکومت نے خود ہی اسے رائج کرنے کی کوشش ترک کر دی۔
نیو-کینزیت
کینز کی تھیوری میں بتایا گیا تھا کہ بے روزگاری کو ختم کرنے کے لیے ضروری ہے کہ تنخواہیں لچکدار ہوں۔ نیو کینزینزم میں کہا جاتا ہے کہ بے روزگاری کو کم ترین شرح پر برقرار رکھنے کے لیے ضروری ہے کہ تنخواہیں غیر لچکدار ہوں۔ John Hicks, Franco Modigliani اور Paul Samuelson نیو کینزینزم کے بانیوں میں سے ہیں جبکہ Robert Clower اور Axel Leijonhufvud کا کہنا ہے کہ کینز کو اس طرح بالکل غلط طور پر پیش کیاجاتا ہے۔ 1970ء کی دہائی میں بہت سے ترقی یافتہ ممالک میں اسٹیگفلیشن (stagflation) آیاجو کینزینزم اور نیوکینزینزم دونوں کی تھیوریوں کے مطابق ناممکن تھا۔ اس وجہ سے نیو کینزینزم کے حامیوں پر سے حکومت کا دست شفقت ہٹ گیا۔ ملٹن فریڈمین جیسے معاشیات دان جو عرصہ دراز سے کینزینزم کی مخالفت کرتے چلے آئے تھے اور اس کی تھیوری میں خامیوں کی نشان دہی کرتے آئے تھے، اب زیادہ نمایاں ہونے لگے۔ ملٹن فرائڈمین کا ہمیشہ سے یہ کہنا تھا کہ معیشت میں حکومت کی مداخلت کم ہونی چاہیے اورمارکیٹوں کو زیادہ آزادی ملنی چاہیے۔ میڈیا آج بھی اس بات پر پردہ ڈالنے کی کوشش کرتا ہے کہ 1970ء کی دہائی میں آنے والے اسٹیگفلیشن کی اصل وجہ نکسن شاک تھا۔ اگست 1971ء میں جب امریکا نے ڈالر کا سونے سے ناتا توڑا تھا تو سارے ترقی یافتہ ممالک جن کی کرنسیاں عالمی اعتبار رکھتی تھیں، انہوں نےبڑی تعداد میں کرنسی چھاپی اور دنیا بھر میں پھیلائی جس کی وجہ سے انفلیشن میں یکدم اضافہ ہوا۔ انفلیشن اور کرنسی کی گرتی ہوئی قیمت (یعنی سونے کی بڑھتی ہوئی قیمت) کو روکنے کے لیے شرح سود میں اضافہ کرنا پڑا۔ لیکن میڈیا میں یہی بتایا گیا کہ یہ سب کچھ تیل کی قیمتیں یکدم بڑھنے کی وجہ سے ہوا تھا۔
تنقید
کینز کی موت کے بعد 1950 اور 1960 کی دہائیوں میں ساری کیپیٹلسٹ حکومتوں نے کینز کی پالیسیاں اپنائیں جو کینز کو بہت بڑا معاشیات دان ثابت کرتی ہیں۔ لیکن تنقید کرنے والے کہتے ہیں کہ آثار سے پتہ چلتا ہے کہ کیپیٹلسٹ بینکاروں نے کینز کو رائے عامہ کو ہموار کرنے کے لیے بطور مہرہ استعمال کیا جو بینکار ہمیشہ سے کرتے چلے آئے ہیں۔ چونکہ میڈیا بھی مرکزی بینکاروں کے قبضے میں ہے اس لیے اِس نے کینز کو بہت بڑھا چڑھا کر پیش کیا۔
اقتباسات
"love of money [as] a somewhat disgusting morbidity, one of the semi-criminal, semi-pathological propensities which one hands over with a shudder to specialists in mental disease." "I still think the race (the jews) has shown itself, not merely for accidental reasons, more than normally interested in the accumulation of usury." Keynes wanted fiat money created by the central bank. This was the heart of Keynesian economics in 1923. The Indian delegation is said to have been particularly outspoken, despite the fact that India was still then a colony of the UK. It’s not actually surprising that the Indian delegation was outspoken; this was one of the UK’s complaints about the conference. The problem was that the UK owed India money, and India wanted to get paid. Of course what you read in the transcripts about the Indian debt conversations isn’t everything that went on – “These conversations were carefully stage-managed by Lord Keynes, Sir Jeremy Raisman, and Dr. White,” as one official of the UK Commonwealth office said after the conference. Deflation is not a death spiral as the Keynesians believe. In other words, before Roosevelt had been in office a full year, he had articulated, with Keynes’s approval, all the elements of what would become the Bretton Woods monetary policy in 1944: currencies would be kept at stable exchange rates, but would be adjustable in keeping with the needs of economic prosperity in each country. میرے خیال میں یہی چیز بعد میں adjustable peg بنی۔ peg کے نام پر آپ کو فکسڈ ایکسچینج ریٹ کا منافع ملتا ہے۔ جبکہ ضرورت پڑنے پر ایکسچینج ریٹ کو adjustable ہونے کے بہانےتبدیل بھی کر سکتے ہیں۔ In 1934, Harry Dexter White noted you could derive benefits from a fixed exchange rate (easier trade) and from a flexible exchange rate (without having to worry about the exchange rate, you’d be free to use monetary policy to fight off a downturn)۔ This sounds to me like what became known as the adjustable peg: you derive some of the benefits of fixed exchanges (that’s the peg part) while holding out the possibility of changing the exchange rate in time of need (that’s the adjustable part)۔ اس کتاب میں کینز نے کئی صفحے بینک کرنسی کے بارے میں لکھے ہیں۔ اس میں حیرانی کی کوئی بات نہیں ہے کیونکہ کینز نے یہ بات بالکل واضح کر دی ہے کہ 1930 میں بینک کرنسی کی مقدار حکومتی کرنسی سے بہت زیادہ تھی۔ اور اب تک زیادہ کچھ نہیں بدلا۔ آج بھی برطانیہ میں کل کرنسی کا 82 فیصد بینک کرنسی پر مشتمل ہے۔
Then, in his two-volume 1930 work, A Treatise on Money, Keynes devotes a great deal of space to banks and their important role in creating money. In particular, Keynes separates money into two classes: state money and bank money. State money is the high-powered money that is produced by central banks. Bank money is produced by commercial banks through deposit creation. Keynes spends many pages in The Treatise dealing with bank money. This isn’t surprising because, as Keynes makes clear, bank money was much larger than state money in 1930. Well, not much has changed since then. Today, bank money accounts for almost 82 percent of the broad money supply (M4) in the United Kingdom. it is the wealth of the people – not that of the government – that dictates consumption. کینز کے خیال میں وقت کی سب سے بڑی ایجاد کریڈٹ (نوٹ چھپائی) ہے کیونکہ کریڈٹ لوگوں کو اس قابل بناتا ہے کہ وہ مستقبل کی آمدنی کی امید پر قرض لے کر آج ہی خرچے کر لیں۔ اس طرح کریڈٹ مجموعی طلب میں اضافہ کرتا ہے۔ کینز کا نظریہ بس یہ ہے کہ قرضے لو اور اخراجات بڑھاو جبکہ ایسا مسلسل ہوتے رہنا ناممکن ہے۔ (کینز اس بات کا کوئی ذکر نہیں کرتا کہ آخر یہ قرضے کس طرح بھرے جائیں گے۔)
The Keynesian view that “more money in people’s pockets” will drive up consumer spending, with a boost to GDP being the end result, has been clearly wrong. It hasn’t happened in 30 years. The Keynesian model died in 1980.
بیرونی روابط
Generating currency out of thin air and trading it for tangible goods is the definition of hegemony. Is there is any greater magic power than that?
بھارتی کرنسی اور خزانہ کا لنک
Indian Currency and Finance, by John Maynard Keynes
حوالہ جات
Biographical Summary of John Maynard Keynes
زمرہ:1883ء کی پیدائشیں زمرہ:1946ء کی وفیات زمرہ:انگریز فلسفی زمرہ:انگریز ملحدین زمرہ:انگریزی ماہر معاشیات زمرہ:برطانوی صیہونی زمرہ:بیسویں صدی کے برطانوی مصنفین زمرہ:بیسویں صدی کے فلسفی زمرہ:دو جنسی مرد زمرہ:سلطنت برطانیہ دوسری جنگ عظیم میں زمرہ:کنگز کالج، کیمبرج کے فضلا زمرہ:کیمبرج کی شخصیات زمرہ:ویکیپیڈیا مضامین مع GND شناخت کنندگان زمرہ:چھوٹے پیغام خانوں کا استعمال کرنے والے مضامین زمرہ:انگریز لاادری زمرہ:بیسویں صدی کے ماہرین معاشیات زمرہ:ثقافتی ناقدین زمرہ:معاشرتی ناقدین زمرہ:Short description is different from Wikidata زمرہ:دو جنسی مصنفین زمرہ:انگریز ایل جی بی ٹی مصنفین
چڑیلز
چڑیلز ایک ویب سیزیز ہے جو 2020 میں خصوصی طور پر زی 5 پر ریلیز ہوئی۔اس کے مرکز کرداروں میں ثروت گیلانی، یسرا رضوی، نمرہ بچہ اور مہر بانو شامل ہیں۔ اسے عاصم عباسی نے بنایا ہے۔
حوالہ جات
زمرہ:2020ء میں شروع ہونے والے ویب سیریل زمرہ:پاکستانی ڈراما ٹیلی ویژن سیریز زمرہ:اردو زبان کے ٹیلی ویژن پروگرام زمرہ:2020ء میں شروع ہونے والے پاکستانی ٹیلی ویژن سیریل زمرہ:ویکی ڈیٹا سے مطابقت رکھنے والی مختصر تفصیل
ایرپیڈو
تفصیلات
ایرپیڈو کی مجموعی آبادی 89 میٹر سطح سمندر سے بلندی پر واقع ہے۔
حوالہ جات
Yerpedu
بگ کریک لیک
بگ کریک لیک ریاستہائے متحدہ امریکا کا ایک جھیل جو الاباما میں واقع ہے۔
حوالہ جات
زمرہ:الاباما کے ذخائر آب
کرس پانگ
کرس پانگ ایک آسٹریلوی اداکار اور فلم پروڈیوسر ہے۔
حوالہ جات
زمرہ:1984ء کی پیدائشیں زمرہ:آسٹریلوی مرد فلمی اداکار زمرہ:آسٹریلوی مرد ٹیلی ویژن اداکار زمرہ:اکیسویں صدی کے آسٹریلوی مرد اداکار زمرہ:بقید حیات شخصیات
بیڈ گرلز (1994ء فلم)
بیڈ گرلز 1994ء کی ایک امریکی مغربی فلم ہے جس کی ہدایت کاری جوناتھن کپلن نے کی ہے، اور اسے کین فریڈمین اور یولینڈ ٹرنر نے لکھا ہے۔ اس میں میڈلین اسٹو، میری اسٹوارٹ ماسٹرسن، اینڈی میک ڈویل اور ڈرو بیریمور ہیں۔ کپلن نے اس سے قبل فلم کے دو ستاروں کی ہدایت کاری کی تھی: ماسٹرسن ان ایمیڈیٹ فیملی (1989ء) اور اسٹو ان انلافل انٹری (1992ء)۔ یہ فلم چار سابقہ طوائفوں (عصمت فروشی) کی پیروی کرتی ہے جو ایک جائز قتل اور جیل سے فرار ہونے کے بعد بھاگ رہی تھی، جنہیں بعد میں بینک ڈکیتی اور پنکرٹن جاسوسوں میں شامل مشکلات کا سامنا کرنا پڑتا ہے۔
کہانی
کوڈی، انیتا، ایلین اور للی ایک قحبہ خانے میں ایک ساتھ کام کرتی ہیں۔ جب انیتا کو ایک گاہک نے بدسلوکی کا نشانہ بنایا، کوڈی نے اس شخص پر گولی چلانے کے بعد اسے مار ڈالا۔ لنچ کے ہجوم سے آسانی سے فرار ہوتے ہوئے، ان کا تعاقب پنکرٹن جاسوسوں کے ذریعے کیا جاتا ہے جنہیں کوڈی شاٹ شخص کی بیوہ نے رکھا تھا۔ ایک آدمی جس سے وہ سڑک پر ملتے ہیں، میک کوئے، انہیں تعاقب سے خبردار کرتا ہے۔
وہ اوریگون جانے اور انیتا کو وراثت میں ملنے والی زمین کا دعویٰ لے کر ایک نئی زندگی شروع کرنے کے بارے میں بات کرتے ہیں جب اس کے شوہر کی ہیضے سے موت ہوگئی۔ کوڈی ان بچتوں سے اپنی نئی شروعات کو فنڈ دینے کی پیشکش کرتی ہے جو اس نے سالوں میں جمع کی ہیں۔ وہ اس بینک میں جاتے ہیں جہاں کوڈی کی بچت رکھی جاتی ہے۔ جیسے ہی وہ اپنا اکاؤنٹ بند کرنے اور رقم نکالنے کی کوشش کرتی ہے، پنکرٹن کے جاسوس اسے پکڑ لیتے ہیں اور اسے گرفتار کرنے کی کوشش کرتے ہیں۔ بینک مینیجر کے دفتر سے نکلتے ہوئے، وہ خود کو بینک ڈکیتی کے بیچ میں پاتے ہیں جو کڈ جیرٹ، کوڈیز کے سابق پریمی کے ذریعے کیا جا رہا تھا۔ وہ گرفتاری سے فرار ہونے میں اس کی مدد کرتا ہے لیکن اس سے پیسے لیتا ہے اور اسے ڈھونڈنے کو کہتا ہے۔
حوالہ جات
زمرہ:1880ء کی دہائی میں سیٹ فلمیں زمرہ:1990ء کی دہائی کی امریکی فلمیں زمرہ:1990ء کی دہائی کی انگریزی زبان کی فلمیں زمرہ:1994ء کی فلمیں زمرہ:اغوا کے بارے میں فلمیں زمرہ:امریکی خواتین دوستوں کی فلمیں زمرہ:دوستی کے بارے میں فلمیں زمرہ:ریاستہائے متحدہ میں عصمت دری کے بارے میں فلمیں زمرہ:ریاستہائے متحدہ میں عصمت فروشی کے بارے میں فلمیں زمرہ:ٹوینٹیتھ سنچری فوکس فلمیں زمرہ:ٹیکساس میں عکس بند فلمیں زمرہ:1990ء کی دہائی کی نسائیت متعلقہ فلمیں
حمریچہ الدم
خون کے آبدم (plasma) میں اگر حمریچہ کے سالمات پائے جائیں تو ایسی کیفیت کو حمریچہ الدم (hemoglobinemia) کہا جاتا ہے۔
زمرہ:امراض خون
بندھن (ڈرامہ)
بندھن ڈرامہ 1998ء میں اردو زبان کا اسلام آباد مرکز کا ایک پی ٹی وی پروڈکشن کا ہے۔ یہ ایک رومانوی اور محبت کی کہانی کا ڈرامہ ہے۔ یہ ڈرامہ بشریٰ رحمان نے اپنے ہی ناول ’’لگن‘‘ اور ’’بت شکن‘‘ پر مبنی لکھا ہے۔ اس کی ہدایت کاری طارق معراج نے کی۔ نادیہ خان اور نعمان مسعود مرکزی جوڑے کا کردار ادا کر رہے ہیں۔ بندھن بڑے پیمانے پر ہٹ ہوا اور نادیہ خان کو راتوں رات اسٹار بنا دیا۔ تنقیدی اور تجارتی دونوں لحاظ سے کامیاب سیریل کو خاص طور پر نادیہ خان کے لیے کئی ایوارڈز کی نامزدگی ملی جسے وہ "ایک تھی مہرو" کے لیے ثانیہ سعید سے ہار گئیں۔ زمرہ:پاکستان ٹیلی ویژن کارپوریشن شوز زمرہ:پاکستانی ڈراما ٹیلی ویژن سیریز زمرہ:اردو زبان کے ٹیلی ویژن پروگرام
عبد اللہ بن عبد المطلب
عبد اللہ ابن عبدالمطلب (پیدائش: 545ء– وفات: دسمبر 570ء یا جنوری 571ء) محمد صلی اللہ علیہ و آلہ و سلم کے والد تھے۔
تعارف
آپ حضور سیدنا محمد مصطفی صلی اللہ علیہ والہ وسلم کے والد ماجد ہیں۔ آپ کا اسم گرامی عبد اللہ (اللہ کا بندہ) اور کنیت ابو قثم (خیر و برکت سمیٹنے والے) ، ابو محمد اور ابو احمد اور لقب الذبیح ہے۔ آپ کے والد گرامی کا اسم شیبۃ الحمد (عبد المطلب) ، کنیت ابو حارث اور ابو بطحاء اور والدہ ماجدہ کا اسم گرامی فاطمہ بنت عمرو ہے۔ آپ کو قریش مکہ کے سرکردہ راہنما اور بنو ہاشم کے سردار حضرت عبد المطلب کی فرزندی کا شرف حاصل ہے۔
سلسلہ نسب
والد ماجد کی طرف سے سلسلہ نسب: عبد المطلب (شیبۃ الحمد) بن ہاشم (عمرو) بن عبد مناف (المغیرہ) بن قصی (زید) بن مرہ بن کعب
والدہ ماجدہ کی جانب سے سلسلہ نسب: فاطمہ بنت عمرو بن عائد بن عمران بن مخزوم بن یقظہ بن مرہ بن کعب
نانی جان کی جانب سے سلسلہ نسب: صخرہ بنت عبد بن عمران بن مخزوم بن یقظہ بن مرہ بن کعب
بہن بھائی
آپ کے حقیقی بھائیوں میں حضرت ابو طالب (عبد مناف) ، عبد الکعبہ بن عبد المطلب اور زبیر بن عبد المطلب شامل ہیں۔ آپ کی حقیقی بہنوں میں ام حکیم بیضاء بنت عبد المطلب ، عاتکہ بنت عبد المطلب ، امیمہ بنت عبد المطلب ، ارویٰ بنت عبد المطلب اور برہ بنت عبد المطلب شامل ہیں۔ ایک روایت کے مطابق ام الحکیم بیضا اور حضرت عبد اللہ ام (جڑواں) بہن بھائی تھے۔ ان کے علاوہ آپ کے بہن بھائیوں میں حارث بن عبد المطلب ، ابو لہب (عبد العزی) ، مقوم ، حجل ، مغیرہ ، ضرار ، قثم ، غیداق ، مصعب ، حضرت حمزہ بن عبد المطلب ، حضرت عباس بن عبد المطلب اور حضرت صفیہ بنت عبد المطلب شامل ہیں۔ یہ تمام اولاد حضرت عبد المطلب کی چھ بیویوں سے ہے۔ سیرت ابن ہشام میں حضرت عبد المطلب کے دس بیٹوں کا ذکر کیا گیا ہے ان میں قثم ، عبد الکعبہ ، مغیرہ اور معصب کا ذکر شامل نہیں اور اس میں حجل اور غیداق کو ایک شمار گیا ہے اور اس میں عبد المطلب کی پانچ بیویوں کا ذکر کیا گیا ہے جبکہ علامہ ابن سعد نے بارہ بیٹوں کا ذکر کیا ہے لیکن تفصیل دیکھنے پر پتا چلتا ہے کہ علامہ صاحب تیروں کا ذکر کر رہے ہیں اور علامہ ابن سعد نے مصعب اور غیداق کو اور حجل اور مغیرہ کو ایک ہی شمار کیا ہے۔ حضرت عبد اللہ کے متعلق یہ مشہور ہے کہ آپ حضرت عبد المطلب کی اولاد میں سب سے چھوٹے تھے لیکن امام سہیلی نے لکھا ہے کہ یہ بات ٹھیک نہیں کیونکہ حضرت حمزہ آپ سے چھوٹے تھے اور حضرت عباس, حضرت حمزہ سے چھوٹے تھے۔ البتہ یہ کہا جا سکتا ہے کہ آپ حضرت عبد المطلب کی بیوی فاطمہ بنت عمرو کی اولاد میں سب سے چھوٹے تھے۔
پیدائش
عالمان علم تاریخ و ذمہ داران فن سیرت نے لکھا ہے کہ جب نور مصطفوی ﷺ صلب عبد المطلب سے رحم فاطمہ میں منتقل ہوا اور وہ حضرت عبد اللہ کے حمل سے مشرف ہوئیں۔ آسمانی کتابوں کے عالم جو مسلسل اس تلاش و جستجو میں مشغول رہتے تھے اور ہمیشہ ان علامتوں کی تلاش میں رہتے تھے کہ کسی نہ کسی طرح ان علامتوں کو معلوم کر لیں جو نبی آخرالزمان کی تشریف آوری اور ولادت کا اظہار کرتی ہوں۔ ان لوگوں کے پاس وہ جبہ مبارک موجود تھا جس کو پہنے ہوئے حضرت یحیی علیہ اسلام نے جام شہادت نوش فرمائی تھی اور انہوں نے کتب سماوی میں دیکھا تھا جس دن اس جبہ کے خون کے دھبے تازہ ہو جائیں گے وہ نبی آخرالزمان کی ولادت کا قریبی زمانہ ہو گا۔ جب انہوں نے اس جبہ پر خون کے نشانات کو تازہ پایا تو یقین کر لیا اب نبی آخرالزمان کی ولادت کا وقت قریب آ گیا ہے۔ جب وہ ساعت آ گئی جس رات جناب حضرت عبد اللہ کی ولادت مبارک ہوئی ملک شام کے انجینئر و عالمان اہل کتاب نے ایک دوسرے کو متنبہ کیا کہ پیغمبر آخرالزمان کے والد بزرگوار ام القری مکہ میں تولد ہو چکے ہیں۔ حضرت عبد اللہ کی ولادت ایک روایت کے مطابق (اندازً) 24 جلوس نوشروانی یعنی نبی کریم کی ولادت سے تقریباً سترہ برس قبل 554ء میں ہوئی اور دوسری روایت کے مطابق آپ کی ولادت نبی کریم کی ولادت مبارک سے 25 برس قبل 546ء مکہ مکرمہ میں ہوئی۔
نور مصطفوی کی برکات
مورخین نے لکھا ہے کہ حضرت عبد اللہ کی تربیت عالم غیب سے اس طرح ہوتی کہ ایک دن آپ نے اپنے والد ماجد حضرت عبد المطلب سے عرض کیا کہ جب کبھی میں بطائے مکہ اور کوہ بثیرہ کی طرف جاتا ہوں تو میری پشت سے نور چکمتا دمکتا ظاہر ہوتا ہے اور وہ دو حصوں میں تقسیم ہو کر مشرق و مغرب کی طرف جاتا ہے پھر مجتمع ہو کر ابر کی شکل اختیار کر کے میرے اوپر سایہ فگن ہو جاتا ہے۔ پھر میں دیکھتا ہوں کہ آسمان کے دروازے کھلتے ہیں اور یہ ابر پارہ مدور شکل اختیار کر کے آسمان کی طرف جاتا ہے اور فوراً واپس آ جاتا ہے اور میری پشت میں واپس چلا جاتا ہے۔ میں جب زمین پر بیٹھتا ہوں تو زمین سے آواز آتی ہے آپ نے مزید فرمایا کہ اکثر ایسا ہوا ہے کہ میں ایک خشک درخت کے نیچے بیٹھا ہوں تو وہ سرسبز و شاداب ہو گیا اور مجھ پر سلام کرتا ہے۔ عبد المطلب نے فرمایا کہ اے جان پدر تمہیں مبارک ہو کہ تمہاری صلب سے رحم مادر میں ایسا نطفہ منتقل ہو گا جو تمام مخلوق الہی کی بزرگ ترین شخصیت ہو گا اور میں نے بھی ایسے بہت سے مشاہدات کیے ہیں اور مجھے خواب میں بھی بہت سی بشارتیں دی گئی ہیں۔ نور محمدی ﷺ کی ایک خصوصیت یہ بھی تھی۔ حضرت عبد اللہ اول تو بت خانے نہیں جاتے تھے لیکن اگر مجبوراً کسی خاص وجہ سے چلے جاتے تو بت چیخ چیخ کر کہتے کہ اے عبد اللہ تمہاری پیشانی میں نور محمدی ﷺ جگمگا رہا ہے لہذا تم ہمارے قریب نہ آنا اور یہ سعادت مند فرزند بتوں اور بت برستوں کی ہلاکت کا سبب ہوں گے۔
شاعری
حضرت عبد اللہ شعر گوئی کا بھی ذوق رکھتے تھے ، بعض کتب سیرت و متراجم میں آپ کے چند اشعار بھی نقل کیے گئے ہیں جو ادبی چاشنی اور فصاحت کی رونق سے مزین ہیں۔ حضرت علامہ جلال الدین سیوطی نے اپنی کتاب مسالک الحنفاء فی والدی المصطفی میں آپ کے مندرجہ ذیل اشعار نقل کیے ہیں۔ حضرت عبد اللہ فرماتے ہیں: یعنی ہر شہر میں یہ اطلاع ہے کہ ہمیں تمام زمین کے سرداروں پر فضیلت ہے۔
یعنی میرے والد (عبدالمطلب) صاحب بزرگی اور ایسے سردار تھے کہ بسر سے حفض تک انہی کی طرف اشارہ کیا جاتا تھا۔
یعنی اور میرے دادا (ہاشم) اور ان کے آباء کے لیے بلندیاں پرانی ہو گئیں سب لوگ نے ایسا تعارف اور حسب و نسب کی بہت کوششیں بھی کیں۔
یہود کی سازش اور تدبیر الہی
اہل کتاب بعض علامتوں اور نشانیوں سے پہچان گئے تھے کہ نبی آخزالزماں سرور کون و مکاں کا وجود گرامی حضرت عبد اللہ کے صلب میں ودیعت ہے اس لیے اطراف و اکناف سے وہ آپ کو ہلاک کرنے کی نیت سے مکہ مکرمہ میں آنے لگے۔ یہود کی ایک جماعت جن کی تعداد ستر تھی ملک شام سے مکہ کی طرف روانہ ہوئے۔ انہوں نے آپس میں عہد کیا کہ جب تک حضرت عبد اللہ کی روح کو قفس عنصری سے آزاد نہ کرا لے گئے اور حیات کو موت میں تبدیل نہ کر لے واپس نہیں لوٹیں گے۔ ان بد نہاد یہودیوں نے اپنے فاسد ارادے کی تکمیل کے لیے الو کی خاصیت کو اختیار کیا یہ لوگ رات کو سفر کرتے اور دن کو کسی جگہ چھپ کر آرام کرتے ہوئے مکہ مکرمہ پہنچے اور کسی ایسے موقع کی تلاش میں رہتے تھے کہ حضرت عبد اللہ کو تنہا پا کر اپنے مقصد کو پورا کر لیں۔ حسن اتفاق سے ایک دن حضرت عبد اللہ تنہا شکار کے لیے مکہ سے باہر تشریف لائے اور ان بد بختوں نے موقع غنیمت جان کر حملہ کے لیے تلواریں نیاموں سے کھینچ لیں۔ یہود کی بدقسمتی کہ اس دن حضرت آمنہ والد ماجد حضرت وہب بن عبد مناف زہری بھی شکار کے ارادہ سے نکلے اور ابھی حضرت عبد اللہ سے دور ہی تھے کہ انہوں نے تلواروں کی چمک اور کھنک کی آواز سنی۔ عربوں کی روایتی غیرت و حمیت نے اس بات کو گوارا نہ کیا کہ ان کا ایک فرد کس مپرسی کے عالم میں دشمنوں کے ہاتھوں مارا جائے۔ جب انہوں نے حالات کا جائزہ لیا تو انہیں اندازہ ہوا کہ میرے ساتھ چند آدمی ہیں اور دشمنوں کی تعداد کافی ہے۔ ابھی اسی سوچ میں تھے کہ آپ نے دیکھا کہ آسمانی مخلوق ابلق گھوڑوں پر سوار چرخ اطلس فرش زمیں پر اتری اور ان کی انسانی مخلوق سے کوئی مشابہت نہ تھی۔ ان بہادر سواروں نے آتے ہی بد کردار یہودیوں پر حملہ کر کے چھکے چھڑا دیے اور ان کو کیفر کردار تک پہنچا دیا۔
شادی کی خواہش مند خواتین
ذبح کے واقعہ کے بعد حضرت عبد اللہ کی شہرت میں مزید اضافہ ہو گیا۔ مکہ مکرمہ کی بہت سی نوجوان خوبصورت لڑکیوں اور عورتوں نے آپ کے حسن و جمال سے متاثر ہو کر آپ کو ورغلانے کی بھر پور کوشش کی حتی کہ بعض نے بڑی دولت کی بھی پیشکش کی۔ ان میں سے چند بہت مشہور ہیں۔
ام قتال
ابن اسحاق بیان کرتے ہیں کہ رسم نذر کی ادائیگی کے بعد حضرت عبد المطلب اپنے بیٹے حضرت عبد اللہ کا ہاتھ پکڑ کر ایک طرف چل دیے۔ راستے میں خانہ کعبہ کے قریب انہیں ایک عورت ملی جس کے بارے میں لوگوں کا خیال ہے کہ وہ بنی اسد بن عبدالعزی بن قصی سے تھی ورقہ بن نوفل کی بہن ام قتال تھی۔ اس عورت نے وہاں سے دونوں باپ بیٹے کو گزرتے دیکھا تو عبد اللہ سے پوچھا عبد اللہ تم کہاں جا رہے ہو؟ وہ بولے مجھے میرے والد اپنے ساتھ لیے جا رہے ہیں ، جہاں بھی یہ لے جائیں گے وہیں چلا جاؤں گا۔ ام قتال نے عبد اللہ سے کہا کیا تم کوئی قربانی کے اونٹ ہو کہ تمہیں نکیل پکڑ کے جہاں کوئی چاہے لے جائے گا؟ حضرت عبد اللہ نے جواب دیا یہ میرے والد ہیں ، نہ میں ان کی حکم عدولی کر سکتا ہوں نہ ان سے جدائی برداشت کر سکتا ہوں۔ اس عورت نے کہا جس قدر اونٹ تمہارے فدیہ میں ذبح کیے گئے ہیں وہ میں تم کو دیتی ہوں تم اس وقت مجھ سے ہم بستر ہو جاؤ۔ عبد اللہ نے کہا میرے ساتھ میرے والد ہیں میں ان کی خلاف مرضی کوئی بات نہیں کروں گا اور نہ ان سے جدا ہونا چاہتا ہوں۔ حضرت عبدالمطلب حضرت عبد اللہ لیے ہوئے کعبہ سے باہر آ گئے اور انہیں وہب بن عبد مناف کے پاس لے گئے جو اس وقت بنو زہرہ کے رئیس تھے۔ حضرت عبد اللہ کی شادی حضرت آمنہ سے کر دی گئی جو باعتبار شرافت نسب اور مرتبہ تمام قریش سے افضل خاتون تھی۔ شادی کے بعد وہب ہی کے مکان میں عبد اللہ نے ان سے خلوت کی اور اسی وقت حضرت محمد ﷺ شکم مادر میں بصورت حمل جلوہ افروز ہوئے۔ جب حضرت عبد اللہ حضرت آمنہ کے پاس سے برآمد ہو کر اس عورت کے پاس آئے جس نے اپنے کو ان کے لیے پیش کیا تھا۔ عبد اللہ نے اس سے کہا آج تم وہ بات کیوں نہیں میرے سامنے پیش کرتی جو کل کی تھی۔ اس نے کہا آج تمہاری پیشانی پر وہ نور نہیں ہے جو کل تھا وہ جاتا رہا اور مجھے تمہاری کوئی ضرورت نہیں۔
فاطمہ بنت مراء الخثعمیہ
حضرت عبد اللہ بن عباس کی روایت ہے کہ جب حضرت عبدالمطلب حضرت عبد اللہ کو لے کر ان کی شادی کرنے چلے تھے تو وہ بنی خثعم کی ایک کاہنہ فاطمہ بنت مرا کے پاس سے گزرے جو اہل تبالہ کی ایک یہودیہ عورت تھی اور اس نے یہود کی مذہبی کتابیں پڑھی ہوئیں تھیں۔ اس نے حضرت عبد اللہ کے چہرے پر ایک خاص نور کو دیکھا اور اس سے کہا اے نوجوان اگر تو اسی وقت مجھ سے مباشرت کرتا ہے تو میں تجھے سو اونٹ دیتی ہوں۔ حضرت عبد اللہ نے کہا ترجمہ: حرام ہو نہیں سکتا ، اس سے موت اولی ہے اور حلال کی یہ شکل نہیں لہذا جو تم چاہتی ہو وہ بات کیسے ہو۔ اس کے بعد انہوں نے یہ کہا کہ میں اس وقت اپنے والد اور کسی طرح ان کا ساتھ نہیں چھوڑ سکتا۔ عبدالمطلب ان کو اپنے ساتھ لیے ہوئے چلے گئے اور انہوں نے حضرت آمنہ بنت وہب سے حضرت عبد اللہ کی شادی کر دی۔ تین دن حضرت عبد اللہ حضرت آمنہ کے پاس رہے۔ پھر پلٹے اور اب پھر اس خثعمیہ عورت کے پاس جس نے مباشرت کی خواہش کی تھی آئے اور کہا اب بھی اس بات کے لیے آمادہ ہو۔ اس نے کہا اے شریف میں بدکار نہیں ہوں ، میں نے تمہارے چہرے میں ایک نور دیکھا تھا، میری خواہش تھی کہ وہ نور مجھ میں آ جائے مگر اللہ کو یہ بات منظور نہ تھی کہ یہ سعادت مجھے نصیب ہو، اس نے جہاں مناسب سمجھا اسے ودیعت کر دیا۔ یہ بتاؤ یہاں سے جا کر تم نے کیا کیا؟ حضرت عبد اللہ نے کہا میرے والد نے میری شادی آمنہ بنت وہب سے کر دی اور میں تین دن ان کے ساتھ مقیم رہا۔ جب حضرت عبد اللہ نے حضرت آمنہ سے شادی کا تذکرہ کیا تو اس عورت نے کہا : ترجمہ: میرا خیال ہے کہ تم اس نبی کے باپ ہو جس کی ولادت کا وقت آ چکا ہے۔ جب قریش کے جوانوں کو فاطمہ خثعمیہ کی حضرت عبد اللہ کو پیشکش اور ان کا انکار و اعراض کا علم ہوا تو انہوں نے اس معاملے میں اس کے ساتھ گفتگو کی تو اس نے یہ اشعار پڑھ کر خاموش کرا دیا ترجمہ میں نے برسنے والی بدلی کو دیکھا جو برسنے کی حد کو پہنچی ہوئی تھی پس وہ چمکی مگر مصائب و آفات کے سرخ خونیں مٹکوں کے ساتھ (مجھے خون کے آنسو رلا گئی بلکہ خون کا سیلاب آنکھوں سے بہا گئی)۔
ترجمہ: میں نے اس برسنے والی کو نورانی حالت میں دیکھا جو ان کے لیے ارد گرد کو یوں روشن کیے ہوئے تھے جیسا سپیدہ سحر ظلمت شب کو نور سے بدلتا ہے۔
ترجمہ: میں نے اس کی سیرابی کو دیکھا امت کے سردار ﷺ قرار پزیر ہیں جب یہ جہان رنگ و بو میں تشریف لائیں۔
ترجمہ: میں نے عظمت و برتری کا بلند پہاڑ دیکھا تو اس کی پناہ لینے کی کوشش کی لیکن ہر وہ شخص جو چقماق پتھروں کو باہم رگڑ کر آگ حاصل کرنا چاہے ضروری نہیں کہ اپنے مدعا کو پا سکے اور آگ جلا سکے۔
ترجمہ: اے بنی ہاشم آمنہ نے تمہارے بھائی کو جبکہ وہ دفاع اور مجامعت کے لیے چارہ سازی کر رہے تھے اس طرح کر دیا ہے اور اس حال میں چھوڑا ہے۔
ترجمہ: جیسا کہ بتی بجھ جانے کے بعد اس فتیلہ کے ساتھ کرتی ہے جو تیل سے تر کر کے بتی روشن کرتے وقت رکھی جاتی ہے یعنی وہ اس کی تری کو کلیتہ جذب کر لیتی ہے اور بجھنے پر اس کی سرخی کو سیاہی سے بدل دیتی ہے۔
ترجمہ: جب تو کسی امر کا طلب گار بنے تو پھر حسن طلب سے کام لے کیونکہ اس کے حصول میں تجھے دو حصے اور نصیبے کفایت کریں گے جو باہم متحارب ہیں اور ایک دوسرے کو ہلاک کرنے کے درپے۔
ترجمہ: یا تجھے کفایت کرے گا اس مقصد و مطلوب میں وہ ہاتھ جو منقبض ہے اور ضعیف و ناتواں ہے (کیونکہ تجھ سے تیرا مطلوب چھین نہیں سکے گا) اور یا وہ ہاتھ جو لمبی انگلیوں اور دراز پوروں والا ہے (اگر تیرے لیے دراز بن جائے تو)۔
ترجمہ: اور جب حضرت آمنہ سے (حضرت عبد اللہ نے) اپنی حاجت کو پورا کر لیا تو میری آنکھ ان سے دور ہو گئی (کیونکہ سابقہ کشش باقی نہیں رہی تھی اور رونق و بہار جبین اقدس سے آگے منتقل ہو چکی تھی) اور (بوقت دعوت) میری زبان گنگ ہو گئی (اور اجابت سے قاصر رہی)۔
فاطمہ شامیہ
حضرت عبد اللہ کے حسن و جمال اور ان کی پیشانی میں درخشاں نور کے چرچے عرب دنیا کے کئی مقامات پر پھیلے، جب اس کے اوصاف ملک شام کے اطراف و اکناف بھی شہرت تامہ پا گئے تو شاہ شام کی لڑکی مسماة فاطمہ جو اپنے حسن و جمال اور حشمت و جلال میں یکتا تھی اس نور سے اقتباس کرنے کے لیے مکہ آئی اور اپنے ساتھ حشم و خدام اور لونڈیوں کی ایک جماعت کے ہمراہ بیت اللہ کے قریب و جوار میں ٹھہر گئی اور چند روز کے بعد حضرت عبد اللہ سے ملاقات ہوئی۔ اس وقت تک آپ کی شادی حضرت آمنہ سے ہو چکی تھی۔ لیکن وہ نور نبوت ابھی رحم حضرت آمنہ میں منتقل نہیں ہوا تھا۔ اس عورت نے حضرت عبد اللہ کی پیشانی میں نور مصطفی کا مشاہدہ کیا تو اس کے عشق سے مجبور ہو کر اپنے چہرہ سے پردہ اٹھا کر حضرت عبد اللہ سے نکاح کی استداعا کی۔ حضرت عبد اللہ نے جب اس کا حسن و جمال دیکھا تو اس کی گزارش قبول کر لی لیکن ساتھ یہ کہہ دیا کہ یہ کام میرے والد حضرت عبدالمطلب کے مشورہ کے بغیر نہیں ہو سکتا۔ فاطمہ نے بھی اس بات کو پسند کیا۔ جب حضرت عبد اللہ رات کو گھر گئے، اسی رات وہ نور حضرت عبد اللہ سے حضرت آمنہ کے رحم میں منتقل ہوا اور وہ نور حضرت عبد اللہ کی پیشانی سے غائب ہو گیا۔ صبح ہوئی تو حضرت عبد اللہ نے فاطمہ شامیہ کا قصہ اپنے والد ماجد حضرت عبدالمطلب سے بیان کیا۔ عبدالمطلب نے رضامندی ظاہر کر دی۔ حضرت عبد اللہ فاطمہ کے پاس آئے اور اپنے والد کی رضا مندی کی اطلاع دی۔ فاطمہ کو وہ نور ان کی پیشانی میں نظر نہ آیا تو دل سے درد بھری آہ نکلی، پھر کہا اے عبد اللہ وہ نور جو تمہاری پیشانی میں مجھے محسوس ہوتا تھا اس کا اقتباس کسی اور نے کر لیا ہے وہ گوہر جو تیرے وجوہ کے صدف میں، میں نے دیکھا تھا کوئی اور اڑا لے گیا ہے۔ چلئے اب آپ سے مجھے کوئی فائدہ حاصل نہیں ہو سکتا۔ میری خواہش کا ستارہ ڈوب گیا ہے اور میری آرزو کی چنگاری بجھ گئی ہے۔ یہ کہہ کر وہ بے نیل مراد مرام اپنے وطن مالوف کو واپس چلی گئی۔
حضرت آمنہ سے شادی
جب وہب بن عبد مناف نے ابلق سواروں کی جانب سے حضرت عبد اللہ کی حفاظت دیکھی تو ان کے دل میں یہ بات گھر کر گئی کہ وہ اپنی بیٹی آمنہ کا نکاح حضرت عبد اللہ سے کرے گے۔ گھر آ کر انہوں نے سارا واقعہ اپنی بیوی کو سنا کر انہیں حضرت عبد المطلب کی کی خدمت میں روانہ کیا کہ جا کر ان سے کہیں میری عفت مآب اور نیک سرشت بیٹی جو اخلاق و اعمال میں بے مثال ہے اگر وہ اس کو اپنے بیٹے عبد اللہ کی زوجیت کے لیے قبول کر لیں تو نہایت مناسب ہو۔ حضرت عبدالمطلب نے حضرت آمنہ بنت وہب کی صفات اپنی بیوی ہالہ سے جو حضرت حمزہ بن عبد المطلب کی والدہ اور حضرت آمنہ کی چچا زاد بہن تھیں بہت بار سنی تھیں۔ علاوہ ازیں قبیلہ کی عورتیں بھی اس بات کی طرف اشارہ کرتی رہتی تھیں کہ حضرت عبد اللہ اور حضرت آمنہ کا جوڑ نہایت مناسب ہے۔ درحقیقت حضرت آمنہ اپنے دور کی نہایت عقلمند اور لائق فائق خاتون تھیں اور ان صفات میں ان کا کوئی ہم پلہ نہ تھا۔ لہذا عبدالمطلب نے اس تجویز کو قبول کر لیا۔ علاوہ ازیں یہ بات اس یمنی خبر کے عین مطابق تھیں جو اس نے حضرت عبدالمطلب سے سفر یمن کے موقع پر کہی تھی۔ واقعہ اس طرح ہوا کہ ایک مرتبہ حضرت عبدالمطلب یمن کے سفر پر گئے اور وہاں یہودیوں کے ایک بڑے عالم نے ان سے ملاقات کے دوران دریافت کیا تھا کہ آپ کس قبیلہ سے ہیں۔ آپ نے جواب دیا بنو ہاشم سے ہوں اور ان کا بیٹا ہوں۔ اس نے عبدالمطلب سے اجازت مانگی کہ آپ اگر اجازت عطا فرمائیں تو میں آپ کے جسم کے کچھ حصوں کو دیکھوں۔ آپ نے جواب دیا کہ ایک شرط کے ساتھ جسم کے دیکھنے میں کوئی اخلاقی گراوٹ نہ ہو تو دیکھ سکتے ہو۔ لہذا اس نے آپ کی ناک کے ایک نتھنے کو اپنے ہاتھ سے کھینچا اور اسی طرح دوسرے جانب عمل کیا۔ ایک اور روایت کے مطابق اس نے آپ کے ہاتھ کی ہتھیلیوں کو دیکھ کر کہا کہ ایک سے ملک و سلطنت اور دوسرے سے نبوت کا اظہار ہو رہا اور یہ سعادت دو منافوں کے قران سے ظاہر ہو رہی ہے (پہلے عبد مناف بن قصی دوسرے عبد مناف بن زہرہ) پھر اس نے سوال کیا کہ تمہارے بیٹے عبد اللہ کی شادی ہو گئی ہے۔ عبدالمطلب نے جواب دیا نہیں۔ تب یہودی عالم نے کہا کہ اب تم واپس جا کر ان کی شادی بنی زہرہ میں کر دینا۔ جب حضرت عبدالمطلب مکہ آئے تو یہ بات مشہور ہو چکی تھی کہ وہب بن عبد مناف عبد اللہ سے اپنی بیٹی کی شادی کرنا چاہتے ہیں اور اس سلسلہ میں کارکنان قضا و قدر نے یہ یہودیوں والا قصہ اس کا سبب بنا دیا۔ لہذا حضرت عبدالمطلب نے حضرت ہالہ سے کہا کہ حضرت عبد اللہ کے لیے حضرت آمنہ کا نکاح ایک مجلس میں کیا گیا۔ لیکن یہ روایت کہ عبدالمطلب اور حضرت عبد اللہ کا نکاح ایک مجلس میں پڑھا گیا محل نظر ہے کیونکہ حضرت عبدالمطلب نے ہالہ سے حضرت آمنہ کی تعریف سنی۔ واللہ اعلم۔
نور محمدی کی آمنہ کو تقویض
ابن اسحاق نے کہا ہے کہ میرے والد اسحاق بن یسار نے بیان کیا ہے کہ حضرت عبد اللہ اپنی ایک بی بی کے پاس جو آمنہ بنت وہب کے علاوہ تھیں کیچڑ کا کچھ کام کر کے گئے اور آپ کو کچھ کیچڑ بھی لگی ہوئی تھی انہیں اپنے پاس بلایا تو کیچڑ کے آثار دیکھ کر انہوں نے آنے میں دیر کی تو آپ ان کے پاس سے چلے اور وضو کیا اور جو کیچڑ لگی تھی دھو ڈالی پھر آمنہ کے پاس جانے کے ارادے سے نکلے اور اس بی بی کے پاس سے گزرے۔ انہوں نے آپ کو اپنی طرف بلایا تو آپ نے ان کے پاس جانے سے انکار فرما کر حضرت آمنہ کی جانب قصد فرمایا۔ ان کے پاس آئے اور ہم بستری کی تو محمد رسول اللہ ﷺ کا حمل ہو گیا۔ پھر جب حضرت عبد اللہ اس بی بی کے پاس گئے اور ان سے کہا کیا تمہیں کچھ رغبت ہے۔ انہوں نے کہا نہیں آپ جب میرے پاس سے گزرے تو آپ کے آنکھوں کے درمیان ایک چمک تھی ، اس لیے میں نے آپ کو بلایا تھا لیکن آپ نے میرے پاس آنے سے انکار فرمایا اور آپ آمنہ کے پاس چلے گئے اور اس چمک کو انہوں نے لے لیا۔ بعض روایتوں کے مطابق یہ جمعہ کی رات تھی۔ حضرت آمنہ کی شب زفاف میں دو سو عورتیں رشک و حسد سے مر گئیں اور بہت سی عورتیں امراض قلب میں مبتلا ہوئیں۔ اس انتقال نطفہ کی رات ملائکہ نے جشن منایا۔ جبرائیل امین نے فرش زمین پر آ کر بام کعبہ پر ہلالی پرچم لہرایا اور خطہ ارض کو بشارت دی کہ آج نور محمدی ﷺ صلب پدر سے رحم مادر میں منتقل ہو گیا ہے تا کہ افضل الخلائق پیدا ہوں اور تمام امتوں سے بہتر و برتر شخصیت دنیا میں تشریف ازرائی فرمائے۔ اسی رات ابلیس لعین کا تخت الٹ گیا اور یہ مردود بارگاہ الہی میں چالیس دن بحر و بر میں مارا مارا پھرتا رہا اور فرط غم و کثرت غیظ و غضب میں سیاہ و سوختہ ہو کر کوہ ابو قبیس کے دامن میں آ کر رونے لگا۔ حضرت عبد اللہ بن عباس سے یہ روایت سند صحیح کے ساتھ مروی ہے جس رات نور محمدی ﷺ حضرت آمنہ کے سپرد ہوا، اس کی تمام کاہنوں کو اطلاع ہوئی اور وہ ایک دوسرے سے مشورے کرنے لگے۔ مشرق و مغرب کے چرند و پرند اور بحری جانوروں نے ایک دوسرے کو مبارک باد دی کہ وہ وقت آنے والا ہے جبکہ خطہ زمین نور مصطفوی سے منور ہو جائے گا۔ قریش کے پالتو جانوروں نے آپس میں کہا کہ جناب آمنہ نور مصطفے ﷺ سے مشرف ہو گئی ہیں اور ان سے ایسی شخصیت ظہور میں آئے گی جو زمین کی امین اور اس کی ظلمت کو دور کرنے والی ہو گی۔ یہ بھی کہا گیا کہ تمام دنیا کے بت دوسری صبح سرنگوں پائے گئے۔ ابلیس لعین کا تخت پلٹ گیا اور دوسرے بادشاہوں کے تخت سرنگوں ہو گئے۔ صاحب اقتدار حاکموں اور بادشاہوں کی زبانیں گفتگو سے قاصر اور گنگ ہو گئیں۔
وفات
حضرت عبد اللہ قریش کے ایک قافلے کے ساتھ بغرض تجارت ملک شام گئے۔ دوران سفر بیمار ہو گئے۔ واپسی پر یہ قافلہ مدینہ منورہ کے پاس سے گزرا تو حضرت عبد اللہ بیمار ہونے کی وجہ سے مدینہ ہی میں اپنے والد عبد المطلب کے ننھیال بنو عدی بن نجار کے ہاں ٹھہر گئے۔ قافلہ مکہ پہنچا تو حضرت عبد المطلب نے اپنے بیٹے کے بارے میں دریافت فرمایا۔ قافلے والوں نے بتایا وہ بیمار تھے اس لیے واپسی پر مدینہ ٹھہر گئے۔ حضرت عبد المطلب نے اپنے سب سے بڑے بیٹے حارث کو عبد اللہ کی خبر لینے کے لیے بھیجا لیکن حضرت حارث بن عبد المطلب کے پہنچنے سے پہلے حضرت عبد اللہ فوت ہو چکے تھے اور انہیں دارالنابغہ میں دفن کر دیا گیا تھا۔ حارث نے واپس آ کر یہ افسوس ناک خبر سنائی تو حضرت عبد المطلب ، ان کے بھائی ، بیٹے ، بھتیجے غرض کہ سارا خاندان انتہائی غم زدہ ہو گیا۔ وفات کے وقت حضرت عبد اللہ کی عمر پچیس سال تھی اور رسول اللہ ﷺ اس وقت شکم مادر میں تھے۔ واقدی کہتے ہیں: حضرت عبد اللہ کی وفات اور ان کی عمر کے بارے میں یہی روایت سب سے زیادہ صحیح ہے۔ کلبی اور عوانہ بن حکم کا خیال ہے کہ جب حضرت عبد اللہ فوت ہوئے تو نبی کریم ﷺ کی عمر مبارک 28 ماہ تھی۔ بعض لوگوں نے یہ بھی کہا ہے کہ آپ کی عمر اس وقت سات ماہ تھی۔ علامہ ابن سعد کہتے ہیں کہ صحیح بات وہی ہے جو پہلے بیان کی گئی ہے کہ حضرت عبد اللہ کی وفات کے وقت نبی کریم شکم مادر میں تھے۔ حضرت عبد اللہ کی عمر مبارک کے متعلق مختلف اقوال ہیں۔ مثلاً 18 یا 25 یا 28 یا 30 لیکن حافظ ابن حجر نے 18 سال کو تر جیح دی ہے۔ روایت ہے کہ حضرت عبد اللہ رضی اللہ عنہ کی وفات پر فرشتوں نے غمگین ہو کر بڑی حسرت کے ساتھ یہ کہا کہ الہی عزوجل تیرا نبی یتیم ہو گیا۔ حضرت حق نے فرمایا: کیا ہوا؟ میں اس کا حامی و حافظ ہوں۔
قبر مبارک
حضرت عبد اللہ کے مدینہ طیبہ میں وصال کے بارے میں بلاذری نے دو قول نقل کیے ہیں۔ انتقال کے وقت آپ کی عمر پچیس یا اٹھائیس سال تھی۔ حضرت عبدالمطلب نے آپ کے بھائی حضرت زبیر بن عبد المطلب کو مدینہ بھیجا اور وہ ان کے جنازے میں شامل ہوئے اور انہیں دارالنابغہ میں دفن کیا گیا۔ (نساب الاشرف البلاذری ج 1 صفحہ 92۔)
تدفین ثانی
مورخہ 21 جنوری 1978ء کو پاکستان کے معروف اخبار روزنامہ نوائے وقت میں ایک خبر شائع ہوئی جس کا معتن درج ذیل ہے۔ کراچی 20 جنوری (ج ، ک) یہاں پہنچنے والی ایک اطلاع کے مطابق مدینہ منورہ میں مسجد نبوی کی توسیع کے سلسلہ میں کی جانے والی کھدائی کے دوران آنحضرت ﷺ کے والد گرامی حضرت عبد اللہ بن عبدالمطلب کا جسد مبارک جس کو دفن ہوئے چودہ سو سال سے زیادہ عرصہ گزر چکا ہے ، بالکل صحیح و سالم حالت میں برآمد ہوا۔ علاوہ ازیں صحابی رسول حضرت مالک بن سونائی اور دیگر صحابہ کرام کے جسد ہائے مبارک بھی اصلی حالت میں پائے گئے جنہیں جنت البقیع میں نہایت عزت و احترام کے ساتھ دفنایا گیا ، جن لوگوں نے یہ منظر اپنی آنکھوں سے دیکھا ، ان کا کہنا ہے کہ مذکورہ صحابہ کرام کے جسم نہایت تروتازہ اور اصلی حالت میں تھے۔ اس خبر اشاعت کے بعد اس کی تردید میں کوئی خبر تا حال اس بندہ نا چیز (مولف کتاب خاندان مصطفی ﷺ) کی نظر سے نہیں گزری بلکہ اس کی تائید میں کچھ مضامین شائع ہوئے۔
حضرت آمنہ کا مرثیہ
حضرت سیدہ آمنہ خاتون کے لیے شوہر نامدار کا سانحہ ارتحال ناقابل برداشت تھا کہ ابھی شادی خانہ آبادی کو آخر عرصہ ہی کتا گزرا تھا۔ آپ کے قلب انور پر اس صدمہ کا کس قدر اثر ہوا اس کا اندازہ آپ کے ان اشعار سے ہوتا ہے۔ حضرت آمنہ فرماتی ہیں:
ہاشم کا ایک فرزند بطحا (مدینہ منورہ) کی جانب جا کر چاند کی طرح چھپ گیا۔ وہ لحد میں بہادر جوانوں کے شوروغل (یعنی آہ و بکا) کے ساتھ جا کر سو گیا۔ (مراد یہ کہ لوگوں کو روتا چھوڑ کر)
موت نے جوں ہی اس کو پکارا ، اس نے فوراً لبیک کہہ دیا۔ افسوس کہ ہاشم کے اس فرزند کی نظیر ، موت نے اب دنیا میں نہیں چھوڑی۔
اس کے دوست شام کے وقت اس کی لاش کو اٹھائے جا رہے تھے اور وہ ازراہ محبت و عقیدت کاندھا بدلتے اور اس کے اوصاف بیان کرتے چلے جا رہے تھے۔
اگرچہ موت نے ان کو ہم سے دور کر دیا ہے مگر اس میں تو شک نہیں کہ وہ بہت زیادہ سخی اور غریبوں کے ازحد ہمدرد تھے (یعنی ان کے دلوں سے ان کی یاد تو نہیں نکل سکتی)۔ '''
ایمان والدین مصطفی
نبی کریم کے والدین اور آبا و اجداد کے بارے میں ہے کہ وہ سب اپنے جد محترم حضرت ابراہیم علیہ اسلام کے دین حنیف پر تھے۔ اس مسلک کو امام فخرالدین رازی نے اختیار کیا اور کہا ہے: روایت میں ہے کہ آپ کے تمام آباؤ اجداد آدم تک توحید پر تھے۔
احادیث مبارکہ کی روشنی میں
حدیث نمبر2 نبی کریم کا فرمان ہیں : (شرح الزرقانی علی المواہب جلد اول ذکر وفاة امہ و ما یتعلق بابویہ السیرة الحلبیۃ جلد 1 باب تزویج عبد اللہ ابی النبی صلی اللہ علیہ والہ وسلم) ترجمہ: میں پاکیزہ پشتوں سے پاکیزہ ارحام میں منتقل ہوتا رہا۔
حدیث نمبر3
(الحاوی للفتاوی مسالک الحنفاء فی والدی المصطفی الجزء الثانی بحوالہ مسند بزار) ترجمہ: حضرت عبد اللہ بن عباس سے مروی ہے کہ ایک دفعہ قریش میں سے کچھ لوگ میری پھوپھی حضرت صفیہ بنت عبد المطلب کی خدمت میں آئے اور انہوں نے اپنے حسب و نسب پر تفاخر کیا۔ حضرت صفیہ نے ان کی تردید کرتے ہوئے فرمایا کہ تمہارا نسب سب لوگوں سے اعلی کیسے ہو سکتا ہے۔ حالانکہ ہم میں اللہ تعالی کے محبوب ہیں یعنی نبی کریم کا مبارک نسب ہی سب سے اعلی ہو سکتا ہے نہ کہ تمہارا۔ اس پر وہ تمام لوگ غصے میں آگئے اور کہنے لگے کہ حضور کا نسب تو ایسے ہے جیسے کوئی کھجور کا پورا کسی کوڑے کرکٹ سے اگ آئے۔ (نعوذ باللہ من ذلک) حضرت صفیہ نے یہ تمام واقعہ حضور سے عرض کیا تو رسالت مآب سخت ناراض ہوئے اور حضرت بلال کو حکم دیا کہ تمام لوگوں کو جمع کرو۔ اس کے بعد آپ نے اپنے مقدس منبر پر جلوہ افروز ہوئے اور اور لوگوں سے مخاطب ہو کر پوچھا: اے لوگوں میں کون ہوں؟ انہوں نے عرض کیا آپ اللہ کے رسول ہیں۔ اس کے بعد فرمایا: میرا نسب بیان کرو۔ انہوں نے نسب بیان کرتے ہوئے کہا آپ حضرت عبد اللہ کے بیٹے ہیں اور حضرت عبدالمطلب کے پوتے ہیں۔ اس پر آپ نے فرمایا: اس قوم کا کیا حال ہو گا جو میرے نسب کو کم تصور کرتی ہے انہیں علم ہونا چاہیے کہ میں نسب کے لحاظ سے انسے افضل ہوں۔ اسی طرح حدیث کی کئی کتابوں میں ہے: ترجمہ: میں نسب اور خاندان کے لحاظ سے سب سے بہتر ہوں۔
حدیث نمبر4 سیدہ حضرت عائشہ صدیقہ سے مروی ہے کہ ایک دفعہ آقائے دوجہاں ﷺ نے اپنی اور اپنے خاندان کی فضیلت کے بارے میں حضرت جبرائیل علیہ اسلام سے پوچھا تو انہوں نے عرض کیا (کنزالعمال- الفصل الثانی فی فضائل متفرقۃ 31913 - مجمع الزوائد باب فی کرامۃ اصلہ صلی اللہ علیہ وآلہ وسلم 13829۔) ترجمہ: میں نے زمین کے تمام گوشے مشارق و مغارب میں گھوم کر دیکھے ہیں لیکن کوئی شخص آپ سے افضل نظر نہیں آیا اور نہ ہی کوئی خاندان بنی ہاشم کے خاندان سے بڑھ کر افضل دکھائی دیا۔ مذکورہ بالا احادیث مبارکہ سے اس بات پر واضح طور پر دلالت کر رہی ہیں کہ آپ کے آبا و اجداد میں کوئی مشرک نہیں کیونکہ کافر و مشرک کو اللہ تعالی نے انما المشرکون نجس فرما کر پلید قرار دیا ہے۔ اگر ایسی کوئی بات ہوتی تو آپ اپنے آبا و اجداد کو پاکیزہ کس طرح فرما سکتے تھے؟
صحیح احادیث سے ثابت ہے کہ نبی اکرم کے اجداد میں ہر جد اپنے زمانے کی قوم میں سب سے بہتر تھا جیسا کہ بجاری شریف کی روایت ہے: صیح بخاری - کتاب المناقب - بابا صفۃ النبی صلی اللہ علیہ والہ وسلم) میں بنو آدم کی بہترین صدی میں مبعوث ہوا ہوں۔ صدیاں گزرتی گئیں یہاں تک کہ اس صدی میں میری بعث ہوئی۔
یہ بھی ثابت ہے کہ روئے زمین کبھی بھی سات یا سات سے زیادہ مسلمانوں سے خالی نہیں رہی جن کی وجہ سے اللہ تعالی اہل زمین سے عذاب ٹالتا تھا۔ حضرت علی سے مروی ہے: (سبل الھدی والرشاد شامی ۔ جلد اول 256۔) ترجمہ: ہر زمانے میں روئے زمین پر سات یا اس سے زیادہ مسلمان رہے اگر وہ نہ ہوتے تو زمین اور اہل زمین برباد ہو جاتے۔ امام احمد نے بھی صحیحین کی شرط پر حضرت عبد اللہ بن عباس سے روایت کیا ہے: (سبل الھدی والرشاد شامی ۔ جلد اول 256۔) ان دونوں روایات کے درمیان موازنہ کرنے سے ثابت ہوتا ہے کہ اگر نبی کریم کے اجداد میں ہر جد ان سات لوگوں میں سے تھا جن کے بارے میں کہا گیا ہے کہ وہ مسلمان تھے تو یہی مدعا ہے اگر کوئی اور ان کے علاوہ سات پر مشتمل تھا تو پھر تین میں سے ایک بات لازم آئے گی۔ 1 یا تو دوسرے لوگ ان سے بہتر تھے تو یہ باطل نتیجہ ہے کیونکہ اس سے صحیح حدیث کی مخالفت ہوتی ہے۔ 2 یا اجداد ہی ان سے بہتر تھے جبکہ وہ مشرک بھی تھے تو بالا جماع یہ باطل نتیجہ ہے کیونکہ قرآن مجید میں ہے: ولعبد مومن خیر من مشرك (سورہ بقرہ آیت 221۔) 3 لہذا ثابت ہوا کہ وہ سب توحید پر تھے اور اپنے زمانے میں تمام اہل ارض سے بہتر تھے۔
حدیث نمبر5
(سنن ابن ماجہ - الجزاول ابواب الفضائل - باب ثواب معلم الناس الخیر) ترجمہ: حضرت ابو قتادہ بیان کرتے ہیں کہ رسول اللہ صلی اللہ علیہ والہ وسلم نے ارشاد فرمایا۔ انسان مرنے کے بعد جو کچھ چھوڑ کر مرتا ہے ان میں سے بہترین چیزیں تین ہیں ، اول نیک لڑکا جو اس کے لیے دعا کرے ، دوم صدقہ جاریہ کہ اس کا اجر اسے پہنچتا رہے اور سوم وہ علم جس پر لوگ اس کے بعد عمل کریں۔ مذکورہ حدیث میں تین ایسے اعمال کی نشان دہی کی گئی ہے جو کسی کے مر جانے کے بعد اس کے کام آتے ہیں اور اس کے ثواب میں اضافہ کا باعث بنتے ہیں۔ سرکار دوعالم کی صورت میں حضرت آمنہ اور حضرت عبد اللہ نے اپنے پیچھے ایسا صدقہ جاریہ چھوڑا جو پوری کائنات میں کسی کو نہ حاصل ہو سکا اور نہ ہو سکے گا۔ اب ایک عام بچہ اگر عام والدین کے لیے دعا کرتا ہے تو اللہ تعالی اسے رد نہیں فرماتا اور اگر حضور اپنے والدین کے لیے دعا فرمائیں تو اس کی قبولیت کا عالم کیا ہو گا۔ سرکار دو عالم نے خود فرمایا کہ میں اللہ تعالی سے اپنے والدین کے لیے جو دعا کروں گا وہ منظور ہو گی۔ یہ تو قیامت کی بات ہے۔ دنیا میں آپ نے جہاں یہاں تک فرمایا کہ اگر دوران نماز وہ مجھے بلائیں تو میں لبیک کہتا ہوا حاضر ہو جاؤں گا۔ لہذا معلوم ہوا کہ حضور اکرم کے والدین کریمین دن بدن بلند درجات پر فائز ہو رہے ہیں۔
حدیث نمبر6
(سسن ابن ماجہ الجز اول باب فضل من تعلم القران) ترجمہ: حضرت علی بن ابی طالب بیان کرتے ہیں کہ رسول مقبول صلی اللہ علیہ والہ وسلم نے فرمایا جس نے قرآن نے قرآن کریم پڑھ لیا اور حفظ کیا تو اللہ تعالی اسے جنت میں داخل فرمائے گا اور اس کی اس کے گھر والوں میں سے دس آدمیوں کے متعلق شفاعت مقبول فرمائے گا۔ ایسے دس آدمی جن پر جہنم لازم ہو چکی ہو گی۔ ایک حافظ قرآن مجید دس جہنمیوں کو شفاعت کر کے جنت میں پہنچا دے گا تو سرکار دو عالم اپنے والدین کو جنت میں کیوں نہ لے جائیں گے۔ یہ کم از کم دلیل ہے ورنہ اہل سنت و جماعت تو والدین مصطفی کو پہلے ہی سے جنتی تسلیم کرتی ہے۔ حدیث نمبر7 امام طبرانی نے المعجم الاوسط میں ام المومنین حضرت عائشہ صدیقہ سے روایت کی ہے کہ حجتہ الوداع کے موقع پر رسالت مآب حجون قبرستان میں تشریف لے گئے۔ مسالک الحنفاء فی والدی المصطفی صلی اللہ علیہ والہ وسلم ، امام سیوطی ص 56 ۔ تفسیر مقاتل بن سلیمان الجزء 4 سورہ محمد) ترجمہ: نبی کریم ﷺ حجون کی طرف افسردہ اترے وہاں کچھ دیر ٹھہرے رہے ، پھر خوشی کے ساتھ واپس تشریف لائے تو میں نے عرض کیا کہ اے اللہ کے رسول ﷺ! آپ افسردہ اور غمزدہ حالت میں حجون کی طرف گئے تھے وہاں کچھ دیر ٹھہرے اور پھر خوش ہو کر واپس لوٹے؟ آپ نے فرمایا: میں نے اپنے رب سے دعا کی تو اس نے میرے میری والدہ محترمہ کو زندہ فرما دیا وہ مجھ پر ایمان لائیں ، پھر انہیں قبر میں لوٹا دیا۔ اگر اس موقع پر یہ سوال کیا جائے کہ سابقہ گفتگو میں جن آیات اور احادیث کا ذکر کیا گیا جن سے واضح ہوتا ہے کہ آپ کے والدین فوت ہونے سے پہلے ہی موحد تھے ، مسلمان تھے جبکہ مذکورہ روایت سے واضح ہو رہا ہے کہ آپ کے والدین پہلے مسلمان نہ تھے بلکہ دوبارہ زندہ ہو کر اسلام لائے تو اس کا جواب یہ ہے کہ آپ کے والدین پہلے دین حنیف کے پیروکار تھے ان کو امت محمدی میں شامل کیا گیا تا کہ آپ کے والدین بھی درجہ صحابیت پر فائز ہو جائیں۔ نبی کریم ﷺ کے والدین کو غیر مسلم کہنے سے آپ کے والدین کی شان میں فرق نہیں آئے گا بلکہ ایذائے رسول کی وجہ سے کل قیامت کے دن رسوائی کا سامنا کرنا پڑے گا اور آپ کے والدین کو صحیح موحد اور مسلم ماننے کے عقیدہ سے باعث راحت و شفاعت مصطفی ﷺ ہو گا۔ حضرت علامہ جلال الدین سیوطی رحمتہ اللہ علیہ کو اسی ایک مسئلہ کی برکت سے سرور دوعالم نے 260 مرتبہ اپنی زیارت مشرفہ سے نوزا ہے۔
ایمان والدین مصطفی کی تائید کرنے والے ائمہ و محدثین کرام
ایمان والدین مصطفی کی تائید کرنے والے ائمہ و محدثین کرام کے اسمائے گرامی درج ذیل ہیں۔ امام ابو حفص عمر بن احمد شاہین جن کی علوم دینیہ میں تین سو تیس تصانیف ہیں جن میں سے تفسیر ایک ہزار جزء میں اور مسند حدیث ایک ہزار تین جزء ہیں ، شیخ المحدثین احد بن خطیب علی البغدادی ، حافظ الشان محدث ماہر امام ابو القاسم علی بن حسن ابن عساکر ، امام اجل ابو القاسم عبدالرحمن بن عبد اللہ سہیلی ، حافظ الحدیث امام محب الدین طبری ، امام علامہ ناصرالدین ابن المنیر ، امام محمد بن محمد بن محمد الغزالی ، امام حافظ الحدیث ابو الفتح محمد بن محمد ابن سید الناس ، علامہ صلاح الدین صفدری ، حافظ السنان شمس الدین محمد ابن ناصر الدین دمشقی ، شیخ الاسلام حافظ الشان امام شہاب الدین احمد ابن حجر عسقلانی ، امام حافظ الحدیث ابو بکر محمد بن عبد اللہ ابن العربی مالکی ، امام ابو الحسن علی بن محمد مارودی بصری ، امام ابو عبد اللہ محمد بن خلف مالکی شارح صحیح مسلم ، امام عبد اللہ محمد بن احمد بن ابی بکر قرطبی ، امام المتکلمین فخر المدققین فخر الدین محمد بن عمر الرازی ، امام علامہ شرف الدین منادی ، خاتم الحفاظ مجد القرآن العاشر علامہ جلال الملۃ والدین عبدالرحمن ابن سیوطی ، امام حافظ شہاب الدین احمد ابن حجر ہیثمی مکی ، شیخ نور الدین علی بن الجزء مصری ، علامہ ابو عبد اللہ محمد ابن شرف حسنی تلسمانی ، علامہ محقق سنوی ، امام اجل عارف باللہ سید عبدالوہاب شعرانی ، علامہ احمد بن محمد بن علیین یوسف فارسی ، خاتمتہ المحققین علامہ محمد بن عبدالباقی زرقانی ، امام اجل فقیہ اکمل محمد بن محمد کردری بزازی ، زین الفقہ علامہ محقق زین الدین بن نجیم مصری ، سید شریف علامہ حموی ، علامہ حسین بن محمد بن حسن دیار بکری ، علامہ محقق شہاب الدین احمد خفاجی مصری ، طاہر فتنی ، شیخ الشیوخ علما الہند مولانا عبدالحق محدث دہلوی ، علامہ صاحب کنزالفوائد ، مولانا بحرالعلوم ملک العلماء عبدالعلی ، علامہ سید احمد مصری طحطاوی محشی درمختار ، حافظ عبدالعزیز پرہاروی اور علامہ سید ابن عابد عابدین امین الدین محمد آمندی شامی صاحب درالمختار۔ نوٹ مذکورہ بالا اسمائے گرامی لکھ کر حضرت امام احمد رضا خان فاضل بریلوی نے تحر فرمایا کہ یہ ان اکابر کا ذکر ہے جن کی تصریحات خاص اس مسئلہ جزیہ میں موجود ہیں ورنہ بنظر کلیت نگاہ کیجئے تو امام حجتہ السلام محمد بن محمد الغزالی و امام اجل امام حرمین ابن سمعانی و امام کیا ہراسی و امام اجل قاضی ابو بکر باقلانی حتی کہ خود امام مجتہد سیدنا امام شافعی کی نصوف قاہرہ موجود ہیں جن سے تمام آباء و امہات اقدس کا ناجی ہونا کالشمس والا مس روشن و ثابت ہے بلکہ بلاجماع تمام ائمہ شاعرہ و ائمہ ماتریدیہ سے مشائخ تک سب کا یہی مقتضائے مذہب ہے۔ حافظ شمس الدین بن ناصر الدین دمشقی فرماتے ہیں: ترجمہ:حضرت احمد مجتبی ﷺ جو عظیم الشان نور ہیں وہ منتقل ہوتے رہے اور اللہ تعالی کے حضور سجدہ کرنے والوں کی پیشانیوں میں جگمگاتے رہے۔
ترجمہ: آپ مختلف زمانوں میں منتقل ہوتے رہے یہاں تک کہ آخر کار سب رسولوں سے افضل رسول بن کر تشریف لائے۔
حافظ العصر ابن حجر عسقلانی فرماتے ہیں:
ترجمہ: اللہ تعالی کے برگزیدہ ہدایت والے نبی آل ہاشم سے ہیں ، زیادتی اور ظلم کرنے والوں کو اس فخر کے انکار سے رک جانا چاہیے۔
آپ ﷺ ایسے لوگوں کی پشتوں سےاس طرح منتقل ہوتے رہے جنہوں نے آپ کے ذریعہ سے شرافت و بزرگی پائی کہ کامل چاند کو بھی یہ منازل حاصل نہیں ہیں۔ (انوار احمد ص 68۔)
حوالہ جات
زمرہ:546ء کی پیدائشیں زمرہ:اہل بیت زمرہ:بنو ہاشم زمرہ:570ء کی وفیات زمرہ:چھٹی صدی کی عرب شخصیات زمرہ:محمد بن عبد اللہ کے آباؤ اجداد زمرہ:ویکی ڈیٹا سے مطابقت رکھنے والی مختصر تفصیل